  Майя Бывальцева Удмуртиын чакламлэсь ньыль процентсэ яке 13 сюрс гектар вылысь юосты утялтыны кылиз. Со сярысь улосвылысь гурт возёсъя но сиён-юонъя министерстволэн пресс-службаез ивортэ. 23-тӥ куарусёнлы 96 процентэз ю бусыосты утялтэмын ни. Со бырем 72,7 сюрс гектар бусыосты но лыдъяса. Кылемын на 13 сюрс гектар бусыосты утялтыны. Та кылемзэ кутсаны уката секыт луоз - лымы но зор-кот улын Удмуртиысь гурт возёсъя но сиён-юонъя министерстволэн пресс-службаезЮосты утялтонзэс йылпумъямзы сярысь укмыс ёросъёс ивортӥзы: Алнаш, Вавож, Грак, Дэри, Кияса, Красногорск, Можга, Сюмси но Шаркан. Матысь нуналъёсы аран ужъёссэс быдэстозы Кизнер, Пичи Пурга но Ува ёросъёс. Отын 99 процентэз бусыоссы бушатэмын. Тужгес секыт ужзы мынэ Камбарка но Вотка ёросъёсысь возёсъёсын - 77 но 78 процентэз юоссы арамын. Оглом кутсамын 576,1 сюрс тонна ю тысь. Куазь сэмберъяськиз ке но, берло вить ар ӵоже лыдпусъёслэсь ӧм усе. Туэ котькуд гектарысь тужгес трос урожай люкамын – гектарысь 24,5 центнер (кылем арын 20,5 центнер вал) Удмуртиысь гурт возёсъя но сиён-юонъя министерстволэн пресс-службаезТуэ тужгес трос ю тысь жильдӥзы Можга ёросын - 23-тӥ куарусёнлы 80,8 сюрс тонна. Кыкетӥ интыын Алнаш ёрос - 68,7 сюрс тонна. Куинетӥ интыын Вавож ёрос - 63,0 сюрс тонна. Та ёросъёсын ик тужгес трос ю тысь люказы: вавожъёс гектарысь 36,7 центнер, можгаос - 30,7, алнашъёс - 26,7.  Тегъёс: Можга Вавож Удмуртия гуртвозёс бусыужъёс Алнаш ютысь  